CELEX: 62010TN0274
Language: fi
Date: 2010-06-22 00:00:00
Title: Asia T-274/10: Kanne 22.6.2010 — Suez Environnement ja Lyonnaise des eaux France v. komissio

28.8.2010   
            
            
               FI
            
            
               Euroopan unionin virallinen lehti
            
            
               C 234/43
            
         Kanne 22.6.2010 — Suez Environnement ja Lyonnaise des eaux France v. komissio
   (Asia T-274/10)
   ()
   2010/C 234/78
   Oikeudenkäyntikieli: ranska
   
      Asianosaiset
   
   
      Kantajat: Suez Environnement Company (Pariisi, Ranska) ja Lyonnaise des eaux France (Pariisi) (edustajat: asianajajat P. Zelenko ja O. d’Ormesson)
   
      Vastaaja: Euroopan komissio
   
      Vaatimukset
   
   
               —
            
            
               komission tekemä riidanalainen tarkastusta koskeva päätös ja/tai 6.4.2010 päivätty tarkastusvaltuutus on kumottava
            
         
               —
            
            
               kaikki näiden sääntöjenvastaisen päätöksen ja valtuutuksen nojalla suoritetut, tarkastusten aikana tehdyt toimet on kumottava
            
         
               —
            
            
               yleisen tuomioistuimen on etenkin määrättävä, että komission on palautettava kaikki suoritettujen tarkastusten puitteissa takavarikoidut asiakirjat sillä uhalla, että yleinen tuomioistuin kumoaa komission tulevan päätöksen pääasiassa
            
         
               —
            
            
               komissio on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kysymyksessä olevassa tapauksessa kantajat vaativat kumoamaan komission 23.3.2010 tekemän päätöksen K(2010) 1984/4, jolla Suez Environnement samoin kuin kaikki yritykset, joissa tällä on määräysvaltaa, Lyonnaise des eaux France mukaan lukien, määrättiin alistumaan neuvoston asetuksen N:o 1/2003 20 artiklan 4 kohdan mukaiseen tarkastukseen, joka tehtiin vesi- ja jätevesihuoltoa koskevia julkisia palveluhankintoja koskevan SEUT 101 artiklan mukaisen menettelyn (1) puitteissa.
   Kantajat vetoavat kanteensa tueksi kolmeen kanneperusteeseen:
   
               —
            
            
               perusoikeuksien ja -vapauksien, erityisesti oikeuden kodin kunnioittamiseen, rikkominen, koska kantajille ei ole ilmoitettu kansallisesta tuomioistuimen luvasta ja siten heiltä on evätty kaikki perustavanlaatuiset takeet, kuten oikeus tuomioistuinkäsittelyyn tarkastusten kuluessa ja mahdollisuus käyttää tavanomaisia oikeussuojakeinoja, tällaista lupaa vastaan
            
         
               —
            
            
               suhteellisuusperiaatteen loukkaaminen, koska tarkastusta koskevan päätöksen voimassaolo on rajoittamaton ja sen soveltamisala on äärimmäisen laaja
            
         
               —
            
            
               tarkastusvaltuutus, joka seurasi tarkastusta koskevaa päätöstä, ei sisällä riittäviä puolueettomuutta ja objektiivisuutta koskevia takeita siltä osin kuin valtuutuksessa on ilmoitettu ne komission virkamiehet, jotka olivat aikaisemmin tutkineet kantaja Lyonnaise des eaux Francen yrityskeskittymäilmoituksen puitteissa komissiolle toimittamia, luottamuksellisia tietoja.
            
         
      (1)  Asia COMP/B-1/39.756.